b'\n_START_ARTICLE_\nAdolf Glunz\n_START_SECTION_\nUra lent\xc3\xa4j\xc3\xa4n\xc3\xa4\n_START_PARAGRAPH_\nGlunz liittyi Luftwaffeen 1. syyskuuta 1939. Maaliskuussa 1941 h\xc3\xa4n liittyi 4./JG 52, joka toimi Englannin kanaalin rannikolla Ranskassa. H\xc3\xa4nen ensimm\xc3\xa4inen ilmavoittonsa oli Yhdistyneen kuningaskunnan ilmavoimien Spitfire 7. toukokuuta 1941 ja toinenkin Spitfire 19. toukokuuta. H\xc3\xa4net siirrettiin operaatio Barbarossan alkaessa it\xc3\xa4rintamalle, jossa h\xc3\xa4n saavutti kolme ilmavoittoa ja tuhosi kaksi panssarivaunua. T\xc3\xa4m\xc3\xa4n j\xc3\xa4lkeen h\xc3\xa4net siirrettiin takaisin Ranskaan JG 26:een. H\xc3\xa4nen ilmavoittotilins\xc3\xa4 kasvoi hitaasti siirtyess\xc3\xa4\xc3\xa4n Focke-Wulf Fw 190:een._NEWLINE_H\xc3\xa4nen menestyksekk\xc3\xa4in p\xc3\xa4iv\xc3\xa4 oli 22. helmikuuta. P\xc3\xa4iv\xc3\xa4n ensimm\xc3\xa4isell\xc3\xa4 lennolla h\xc3\xa4n ampui alas kaksi B-17:\xc3\xa4\xc3\xa4 ja pakotti kolmannen pois muodostelmasta. Iltap\xc3\xa4iv\xc3\xa4ll\xc3\xa4 h\xc3\xa4n ampui alas kaksi B-17:\xc3\xa4\xc3\xa4 lis\xc3\xa4\xc3\xa4 ja yhden Thunderboltin._NEWLINE_13. lokakuuta 1944 h\xc3\xa4n oli l\xc3\xa4himp\xc3\xa4n\xc3\xa4 menett\xc3\xa4\xc3\xa4 koneensa kun murtunut \xc3\xb6ljyputki aiheutti moottorin sammumisen kesken taistelun kahta Thunderboltia vastaan. H\xc3\xa4n v\xc3\xa4isti Thunderboltit ja teki h\xc3\xa4t\xc3\xa4laskun pellolle laskuteline sis\xc3\xa4ll\xc3\xa4._NEWLINE_Sodan lopulla h\xc3\xa4n lensi Messerschmitt Me 262:lla, mutta ei yht\xc3\xa4\xc3\xa4n operatiivista lentoa, joten h\xc3\xa4n ei luonnollisesti saavuttanut Me 262:lla ilmavoittoja.'